
foghíjburklolat

{gesztus}
Lepattant, lepukkant vagy csak szétrepedt burkolatok helyére történő új elemek készítése. A beültetendő darabok grafikai értékkel vannak ellátva. Apró történetek, szétszórva a városban, első lépcsőként az Erzsébet-tér körül.
A f_gh_jelemek nem csak méretük miatt egyediek, hanem azért is, mert apró történetekkel vannak ellátva. Ezek a grafikák nem kifejezetten erre az adott helyre készültek, de a meglévő noteszrajzok, befogadó közegüktől függetlenül könnyen átültethetőnek bizonyultak. Maga az anyagválasztás segíti a felbukkanásra, egy régi kor lenyomatára utaló hatását.
{megvalósítás}
A f_gh_jelemek öntése előtt a gipsz és beton tanulmányok készítése kihagyhatatlan lépés volt, csak így, tapasztalás útján lehetett az anyag tulajdonságait megismerni. Ez a kemény anyag a finom vonalakkal rajzolt grafikák tökéletes hordozórétegének bizonyult.
Az elkészült burkolat egy 100x45cm-es falpanel és egy 50x60cm-es járólap.
Köszönet Lénárd Annának, Baróthy Annának és Madarász Bencének.



